0282.xml
سلطان جوہر جونیئر ہاکی کپ،نیوزی لینڈ نے پاکستان کو دلچسپ مقابلے کے بعد 3-2 گول سے ہرا دیا
جوہر بارو ۔ 16اکتوبر (اے پی پی) چوتھے سلطان آف جوہر جونیئر ہاکی کپ میں نیوزی لینڈ نے پاکستان کو دلچسپ مقابلے کے بعد 3-2 گولز سے ہرا دیا۔ یہ گرین شرٹس کی ایونٹ میں تیسری شکست ہے۔ اس سے قبل گرین شرٹس کو انگلینڈ اور بھارت کی ٹیموں کے ہاتھوں شکست کا سامنا کرنا پڑا تھا جبکہ آسٹریلیا کے خلاف میچ برابری پر ختم ہوا تھا۔ ملائیشیا میں جاری ایونٹ میں جمعرات کو کھیلے گئے میچ میں پاکستان کا مقابلہ نیوزی لینڈ سے تھا، دونوں ٹیموں کے درمیان دلچسپ مقابلہ دیکھنے کو آیا تاہم قسمت نے گرین شرٹس کا ساتھ نہ دیا اور کیوی ٹیم 3-2 گولز سے فتح یاب رہی، پہلے ہاف کے چھٹے منٹ میں نیوزی لینڈ کے ہیری نے گول کر کے اپنی ٹیم کو گرین شرٹس کے خلاف برتری دلائی، 19 ویں منٹ میں نیوزی لینڈ کے نک ووڈز نے گول کر کے ٹیم کی برتری دوگنی کر دی جو پہلے ہاف تک برقرار رہی، دوسرے ہاف کے 44 ویں منٹ میں نیوزی لینڈ کے گریگ جونز نے گول کر کے مقابلہ 3-0 گول کر دیا، پاکستان کے ابو محمود نے 56 ویں اور 66 ویں منٹ میں پنالٹی کارنرز پر دو گول سکور کر کے مقابلہ 3-2 گول کر دیا تاہم اس کے بعد گرین شرٹس کیوی ٹیم کی برتری ختم کرنے میں ناکام رہی اور نیوزی لینڈ نے میچ 3-2 سے جیت کر ایونٹ میں پہلی کامیابی حاصل کی۔
APP
16.10.14
0282p.xml
سلطان جوہر ہاکی ٹورنامنٹ پاکستان کو نیوزی لینڈ سے شکست
کوالا لمپور (وقت نیوز)ملائشیامیں جاری سلطان جوہر ہاکی ٹورنامنٹ میں پاکستان فتح کو ترس گیا۔پاکستان کی ہاکی ٹیم نیوز ی لینڈ کے خلاف بھی 3-2سے شکست ہو گئی جبکہ نیوزی لینڈ نے ٹورنامنٹ میں پہلی کامیابی حاصل کر لی ۔میچ کے پہلے ہاف میں نیوزی لینڈ نے بہترین کھیل پیش کیا اور کھیل کے 6منٹ میں مسکینم نے گول کر کے ٹیم کو ایک گول کی سبقت دلادی کھیل کے19ویں منٹ میں ووڈے نے گول کر کے ٹیم کی سبقت 2-0کر دی ہاف ٹائم میں نیوزی لینڈ کو دو گول کی برتری حاصل تھی کھیل کے 44ویں منٹ میں گریگ جونز نے نیوزی لینڈ کی طرف سے تیسرا گول کر کے ٹیم کی فتح کو یقینی بنادیا کھیل کے آخری لمحات میں پاکستانی فاورڈز نے عمدہ کھیل کا مظاہراہ کیا اور دو پنلٹی کا رنرز پر ابو محمد نے 56وین اور 66ویں منٹ میں گول کر کے دو گول کر دےئے گرین شرٹس نے مقابلہ برابر کرنے کی بھرپور کوشش کی مگر تیسرا گول نہ کر سکے اس طرح نیوزی لینڈ نے میچ 3-2سے جیت کر ٹورنامنٹ میں پہلی کامیابی حاصل کر لی۔
daily_waqt
17.10.14